Úradný vestník L 071 , 13/03/1997 S. 0031 - 0033



Rozhodnutie Spoločného výboru EHP č. 63/96 z 22. novembra 1996, ktorým sa mení a dopĺňa príloha VI (Sociálne zabezpečenie) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98, keďže príloha VI k dohode bola zmenená a doplnená rozhodnutím Spoločného výboru EHP č. 24/96 [1]; keďže nariadenie Rady (ES) č. 3095/95 z 22. decembra 1995, ktorým sa mení a dopĺňa nariadenie (EHS) č. 1408/71 o uplatňovaní systémov sociálneho zabezpečenia na zamestnancov a členov ich rodín, ktorí sa pohybujú v rámci spoločenstva, nariadenie (EHS) č. 574/72, ktorým sa ustanovuje postup vykonávania nariadenia (EHS) č. 1408/71, nariadenia (EHS) No 1247/92, ktorým sa mení a dopĺňa nariadenie (EHS) č. 1408/71 a nariadenia (EHS) č. 1945/93, ktorým sa mení a dopĺňa nariadenie (EHS) č. 1247/92 [2], sa má začleniť do dohody; keďže nariadenie Rady (ES) č. 3096/95 z 22. decembra 1995, ktorým sa mení a dopĺňa nariadenie (EHS) č. 1408/71 o uplatňovaní systémov sociálneho zabezpečenia na zamestnancov a členov ich rodín, ktorí sa pohybujú v rámci spoločenstva a nariadenie (EHS) č. 574/72, ktorým sa ustanovuje postup vykonávania nariadenia (EHS) č. 1408/71 [3], sa má začleniť do dohody, ROZHODOL TAKTO: Článok 1 Príloha VI k Dohode sa mení a dopĺňa podľa prílohy k tomuto rozhodnutiu. Článok 2 Texty nariadenia Rady (ES) č. 3095/95 a nariadenia Rady (ES) č. 3096/95 v islandčine a nórčine, ktoré sú priložené k príslušným jazykovým verziám tohto rozhodnutia, sú autentické. Článok 3 Toto rozhodnutie nadobúda účinnosť 1. decembra 1996, ak Spoločnému výboru EHP boli dodané všetky oznámenia podľa článku 103 ods. 1 dohody. Uplatňuje sa od 1. januára 1996. Článok 4 Toto rozhodnutie sa uverejní v oddiele EHP a v dodatku EHP k Úradnému vestníku Európskych spoločenstiev. V Bruseli 22. novembra 1996 Za Spoločný výbor EHP predseda H. Hafstein [1] Ú. v. ES L 186, 25.7.1996, s. 76. [2] Ú. v. ES L 335, 30.12.1995, s. 1. [3] Ú. v. ES L 335, 30.12.1995, s. 10. -------------------------------------------------- PRÍLOHA k rozhodnutiu č. 63/96 Spoločného výboru EHP Príloha VI (SOCIÁLNE ZABEZPEČENIE) k Dohode o EHP sa mení a dopĺňa takto: ODKAZY NA AKTY 1. Do bodu 1 [nariadenie Rady (EHS) č. 1408/71] sa pridávajú tieto zarážky: "— 395 R 3095: Nariadenie Rady (ES) č. 3095/95 z 22. decembra 1995 (Ú. v. ES L 335, 30.12.1995, s. 1). Ustanovenia nariadenia Rady (ES) č. 3095/95 majú na účely tejto dohody znenie s týmito úpravami: a) článok 1 ods. 7 sa neuplatňuje; b) v článku 1 ods. 9 má položka "O. SPOJENÉ KRÁĽOVSTVO" znenie "L. SPOJENÉ KRÁĽOVSTVO"; c) v článku 1 ods. 11 a ods. 12 má položka "30. NEMECKO-GRÉCKO" znenie "24. NEMECKO-GRÉCKO". — 395 R 3096: Nariadenie Rady (ES) č. 3096/95 z 22. decembra 1995 (Ú. v. ES L 335, 30.12.1995, s. 10). Ustanovenia nariadenia Rady (ES) č. 3096/95 majú na účely tejto dohody znenie s týmito úpravami: a) pokiaľ ide o dávky v starobe a pre pozostalých, článok 1 ods. 5 sa uplatňuje s účinnosťou od 1. januára 1994; b) v článku 1 ods. 8 písm. b) a ods. 12 má položka "O. SPOJENÉ KRÁĽOVSTVO" znenie "L. SPOJENÉ KRÁĽOVSTVO"; c) v článku 1 ods. 9 písm. c) má položka "11. BELGICKO-PORTUGALSKO" znenie "10. BELGICKO-PORTUGALSKO"; d) v článku 1 ods. 9 a ods. 10 písm. d) má položka "35. NEMECKO-RAKÚSKO" znenie "69. RAKÚSKO-NEMECKO"; e) v článku 1 ods. 14 písm. b) má položka "L. PORTUGALSKO" znenie "K. PORTUGALSKO"." 2. Úpravy nariadenia Rady (EHS) č. 1247/92 a nariadenia Rady (EHS) č. 1945/93 v bode 1 [nariadenie Rady (EHS) č. 1408/71] sa vypúšťajú. 3. Text pod položkou "Q. NÓRSKO" v úprave j) bodu 1 [nariadenie Rady (EHS) č. 1408/71] sa nahrádza týmto textom: "a) Paušálne čiastky splatné pri narodení dieťaťa podľa zákona o národnom poistení; b) Paušálne čiastky splatné pri adopcii podľa zákona o národnom poistení." 4. Do bodu 2 [nariadenie Rady (EHS) č. 574/72] sa pridávajú tieto zarážky: "— 395 R 3095: Nariadenie Rady (ES) č. 3095/95 z 22. decembra 1995 (Ú. v. ES L 335, 30.12.1995, s. 1). Ustanovenia nariadenia Rady (ES) č. 3095/95 majú na účely tejto dohody znenie s týmito úpravami: a) v článku 2 ods. 7 písm. a) má položka "16. DÁNSKO-ŠPANIELSKO" znenie "13. DÁNSKO-ŠPANIELSKO"; b) v článku 2 ods. 7 písm. b) má položka "18. DÁNSKO-GRÉCKO" znenie "15. DÁNSKO-GRÉCKO"; c) v článku 2 ods. 7 písm. c) má položka "62. GRÉCKO-HOLANDSKO" znenie "49. GRÉCKO-HOLANDSKO"; d) v článku 2 ods. 7 písm. d) má položka "93. HOLANDSKO-SPOJENÉ KRÁĽOVSTVO" znenie "65. HOLANDSKO-SPOJENÉ KRÁĽOVSTVO". — 395 R 3096: Nariadenie Rady (ES) č. 3096/95 z 22. decembra 1995 (Ú. v. ES L 335, 30.12.1995, s. 10). Ustanovenia nariadenia Rady (ES) č. 3096/95 majú na účely tejto dohody znenie s týmito úpravami: a) v článku 2 ods. 2, ods. 3 písm. b), ods. 4 písm. b), ods. 5 písm. b) a ods. 7 písm. c) má položka "K. RAKÚSKO" znenie "M. RAKÚSKO"; b) v článku 2 ods. 6 písm. c) má položka "23. DÁNSKO-RAKÚSKO" znenie "68. RAKÚSKO-DÁNSKO"; c) v článku 2 ods. 6 písm. d) má položka "53. FRANCÚZSKO-TALIANSKO" znenie "41. FRANCÚZSKO-TALIANSKO"; d) v článku 2 ods. 6 písm. e) má položka "82. TALIANSKO-SPOJENÉ KRÁĽOVSTVO" znenie "60. TALIANSKO-SPOJENÉ KRÁĽOVSTVO"; e) v článku 2 ods. 6 písm. f) má položka "84. LUXEMBURSKO-RAKÚSKO" znenie "75. RAKÚSKO-LUXEMBURSKO"; f) v článku 2 ods. 6 písm. g) má položka "95. RAKÚSKO-FÍNSKO" znenie "79. RAKÚSKO-FÍNSKO"; g) v článku 2 ods. 6 písm. h) má položka "97. RAKÚSKO-SPOJENÉ KRÁĽOVSTVO" znenie "78. RAKÚSKO-SPOJENÉ KRÁĽOVSTVO"." --------------------------------------------------